Saskaņā ar MK noteikumu Nr.165 3.punktu, VID ***vērtē ieņēmumu no saimnieciskās darbības samazinājumu 2020.gada martā vai aprīlī pret 2019.gada attiecīgo mēnesi***. Uzņēmums, kurš iesniedz iesniegumu dīkstāves pabalstam, norāda pamatojumu, kā arī apgrozījuma apmēru 2020.gada attiecīgajā mēnesī un apgrozījuma apmēru 2019. gada attiecīgajā mēnesī. VID papildus vērtē arī informāciju no iesniegtajām deklarācijām.

VID dīkstāves pabalstu atteicis, jo neizpildās MK noteikumu Nr.165 3.punktā noteiktie kritēriji PSP dalībniekiem 16 gadījumos.

Piemēram:

Uzņēmums, kurš sniedz viesnīcas izmitināšanas pakalpojumus un kuram 2019.gada martā apgrozījums bija 0, jo notika viesnīcas rekonstrukcijas darbi, nodokļos no 2019.gada septembra līdz decembrim ir samaksājis 327 789,62 EUR.

Ieņēmumi no saimnieciskās darbības 2020.gada martā, salīdzinot ar 2019.gada martu, sakarā ar Covid-19 izplatību pēc paša nodokļu maksātāja sniegtās informācijas ir palielinājušies. Proti, iesniegumā dīkstāves pabalstam norādīts 2020.gada marta mēneša apgrozījums 90 305,42 EUR, savukārt 2019.gada marta mēneša apgrozījums – 0,00 EUR. Savukārt pēc VID iesniegtajām pievienotās vērtības nodokļa deklarācijām apgrozījums 2020.gada martā ir 76 861,73 EUR un 2019.gada deklarācijā par martu apgrozījums 0,00 EUR. Tādejādi, izvērtējot uzņēmuma iesniegto informāciju un VID rīcībā esošo informāciju, ir konstatēts, ka ir ieņēmumu no saimnieciskās darbības palielinājums 100% apmērā.

Ja tiktu vērtēti ieņēmumi no saimnieciskās darbības par visu uzņēmuma darbības periodu, tad pēc VID iesniegtajām deklarācijām, kurās ir norādīts apgrozījums t.i. no 2019.gada aprīļa līdz 2020.gada februāra vidējais mēneša apgrozījums ir 279 218,95 EUR.

Finanšu ministrs J. Reirs